Φάλουν Γκονγκ

Το Φάλουν Γκονγκ, ή αλλιώς Φάλουν Ντάφα, είναι αρχαία άσκηση διαλογισμού που δημοσιεύτηκε το 1992 στην Κίνα, και –σύμφωνα με εκτιμήσεις της κινεζικής κυβέρνησης– μέχρι το 1999, 100 εκατομμύρια άνθρωποι το ασκούσαν στην Κίνα.
Το Φάλουν Γκονγκ περιλαμβάνει πέντε εύκολες στην εκμάθηση ασκήσεις, που έχουν πολύ καλά αποτελέσματα στην αναζωογόνηση του σώματος. Αυτός ήταν ένας λόγος για τη μεγάλη απήχησή του. Οφέλη στην υγεία έχουν αναφερθεί σε ορισμένες ιατρικές έρευνες, από ερευνητικά ιατρικά κέντρα.

Η δίωξη κατά του Φάλουν Γκονγκ στην Κίνα 
Από το 1992 που δημοσιοποιήθηκε μέχρι το 1999 που άρχισε να διώκεται στην Κίνα, το Φάλουν Γκονγκ ήταν ένα αξιοσέβαστο όνομα και είχε βραβευτεί και υποστηριχτεί επίσημα από την κινεζική κυβέρνηση ως μια εξέχουσα σχολή τσιγκόνγκ. (Τσιγκόνγκ είναι ο κινέζικος όρος για τις ασκήσεις διαλογισμού). Για 7 ολόκληρα χρόνια, το Φάλουν Γκονγκ είχε γίνει εξαιρετικά δημοφιλές στην Κίνα, και όλοι ήξεραν για αυτό. Τα πάρκα κάθε πρωί ήταν γεμάτα με ανθρώπους που έκαναν τις ασκήσεις του Φάλουν Γκονγκ πριν πάνε στη δουλειά τους. Σε περισσότερες από 70 χώρες ανά τον κόσμο ασκείται μέχρι σήμερα, και φυσικά χωρίς να διώκεται.

Ο συνδυασμός Τζιανγκ Τζεμίν και ιδεολογίας του ΚΚΚ 
Ένας πιθανός λόγος για αυτήν την δίωξη είναι η προδιάθεση του Κομμουνιστικού Κόμματος Κίνας (ΚΚΚ), το οποίο φοβάται οποιαδήποτε ομάδα πέραν του ελέγχου του, ειδικά μια ομάδα με διαφορετική ιδεολογία . 

Το Κόμμα έχει προσπαθήσει πολλές φορές να εξαλείψει όλες τις εκφράσεις θρησκευτικότητας από την Κίνα. Μέχρι και σήμερα Ρωμαιοκαθολικοί, Προτεστάντες και Θιβετιανοί Βουδιστές, δεν μπορούν να ασκήσουν ελεύθερα την πίστη τους στην Κίνα και βρίσκονται υπό συνεχή κίνδυνο κράτησης και βασανισμού Από το 1999, το Φάλουν Γκονγκ έγινε φυσικός στόχος καθώς ήταν η μεγαλύτερη –και ταχύτερα αναπτυσσόμενη– πνευματική ομάδα στην Κίνα, με 100 εκατομμύρια ασκούμενους πανεθνικά, σύμφωνα με αναφορές της κινεζικής κυβέρνησης εκείνον τον καιρό.

Αντίθετα, στην Ταϊβάν, όπου ο κινεζικός πολιτισμός έχει διατηρηθεί σε αξιόλογο βαθμό, και το Φάλουν Γκονγκ χαίρει εκτίμησης τόσο επίσημα όσο και ανεπίσημα από τον κόσμο. Ο ηγέτης του καθεστώτος της Κίνας το 1999, Τζιανγκ Τζεμίν, έπαιξε επίσης καθοριστικό ρόλο, καθώς αυτός διέταξε να εξαπολυθεί η δίωξη. 

Στη σύγχρονη Κίνα ιδίως μετά την «πολιτιστική επανάσταση» του 1960 όπου καταστράφηκε ο παραδοσιακός πολιτισμός ώστε το ΚΚΚ να μπορέσει να κυριαρχήσει ιδεολογικά, μόνο κάποια επιφανειακά πράγματα του κινέζικου πολιτισμού έχουν απομείνει σε παρελάσεις ή θεατρικές παραστάσεις, αλλά οι αλήθειες του εμβριθούς κινέζικου πολιτισμού λογοκρίνονται ή διώκονται, καθώς το ΚΚΚ θέλησε να επιβάλει τον αθεϊσμό και τον υλισμό, δια της βίας

Βάρβαρη σωματική και οικονομική δίωξη 

Μαζί με τη συκοφαντία, μέρη της δίωξης συνιστούν η φυλάκιση χωρίς δίκη και τα απάνθρωπα βασανιστήρια σε στρατόπεδα εργασίας και φυλακές, καθώς και η οικονομική δίωξη, όπου ασκούμενοι του Φάλουν Γκονγκ έχαναν τη δουλειά τους ή το μεγαλύτερο μέρος του μισθού τους, καθώς ένα πολύ μεγάλο ποσοστό εργαζομένων στην Κίνα, εργάζονται σε κρατικές επιχειρήσεις και άλλες κρατικές εργασιακές μονάδες, ή εργασιακές μονάδες όπως εργοστάσια που έχουν άμεση κομματική επιτήρηση. Η ιστοσελίδα en.minghui.org, η οποία αναφέρει για τη δίωξη στην Κίνα με ειδήσεις από πρώτο χέρι, από επιζώντες κέντρων κράτησης και φυλακών, αναφέρει φριχτά βασανιστήρια, όπως στέρηση ύπνου για πολλές μέρες, δέσιμο σε σιδερένιο κρεβάτι για εβδομάδες, στέρηση χρήσης τουαλέτας, ηλεκτροσόκ σε ευαίσθητα σημεία σε βαθμό καψίματος, σεξουαλική κακοποίηση, ξερίζωμα νυχιών, κρέμασμα με τα χέρια πίσω από την πλάτη για μέρες και πολλά άλλα. Η ιστοσελίδα minghui.org αναφέρει 3906 επιβεβαιωμένους θανάτους λόγω βασανιστηρίων κατά τη δίωξη.

Λόγω της δυσκολίας τεκμηρίωσης αναφορών θανάτων που προκλήθηκαν από βασανιστήρια στην Κίνα, εκτιμήσεις του αριθμού ασκουμένων του Φάλουν Γκονγκ που δολοφονήθηκαν από τη δίωξη διαφέρουν σημαντικά. Το 2009, η εφημερίδα New York Times ανέφερε ότι σύμφωνα με ομάδες ανθρωπίνων δικαιωμάτων, η δίωξη κόστισε «τουλάχιστον 2000 ζωές». Η Διεθνής Αμνηστία ανέφερε ότι τουλάχιστον 100 ασκούμενοι του Φάλουν Γκονγκ πέθαναν το έτος 2008, όντας υπό κράτηση ή λίγο μετά την απελευθέρωσή τους. Ο δημοσιογράφος διερευνητικού ρεπορτάζ Ethan Gutmann υποστηρίζει ότι 65.000 ασκούμενοι του Φάλουν Γκονγκ θανατώθηκαν για τα όργανά τους το διάστημα 2000-2008, βάσει εκτεταμένων συνεντεύξεων.
Οι ερευνητές David Kilgour και David Matas ανέφεραν: «Η πηγή 41.500 μεταμοσχεύσεων για την εξαετή περίοδο 2000-2005 δεν μπορεί να εξηγηθεί».

Οι κινεζικές αρχές δεν δημοσιεύουν στατιστικά σχετικά με τους θανάτους ασκουμένων του Φάλουν Γκονγκ κατά την δίωξη. Σε μεμονωμένες περιπτώσεις, οι αρχές έχουν αρνηθεί ότι οι θάνατοι υπό κράτηση οφείλονταν σε βασανιστήρια.

Σύντομο βίντεο επιζώντα της δίωξης.

Αφαίρεση οργάνων 

Η δίωξη περιλαμβάνει απόλυση από τη δουλειά, συκοφάντηση, εκφοβισμό, εγκλεισμό σε στρατόπεδα καταναγκαστικής εργασίας και δουλειά 14 ώρες τη μέρα, απάνθρωπα βασανιστήρια, μέχρι και θανάτωση ζωντανών ανθρώπων για την αφαίρεση των οργάνων τους και την πώλησή τους μετά στην αγορά μοσχευμάτων. Το τελευταίο έχει επαληθευθεί από ανεξάρτητη έρευνα δύο Καναδών δικηγόρων, του κ. Κίλγκουρ και κ. Μάτας πρώην υπουργού εξωτερικών του Καναδά για την Ασία και τον Ειρηνικό και διεθνούς δικηγόρου ανθρωπίνων δικαιωμάτων αντίστοιχα. Στην έρευνά τους μίλησαν τηλεφωνικά με γιατρούς κινεζικών νοσοκομείων και βρήκαν στατιστικά στοιχεία για την αγορά μοσχευμάτων της Κίνας τα οποία δεν μπορούν να εξηγηθούν χωρίς την ύπαρξη μιας τεράστιας τράπεζας ζωντανών «δοτών» και επιβεβαιώνουν την βίαιη αφαίρεση οργάνων από ζωντανούς ανθρώπους που ασκούν Φάλουν Γκονγκ στην Κίνα. Όλα αυτά τα συγκέντρωσαν στο βιβλίο Bloody Harvest (Αιματηρή Συγκομιδή) που έκανε πάταγο στην διεθνή κοινότητα.Το Κόμμα έχει προσπαθήσει πολλές φορές να εξαλείψει όλες τις εκφράσεις θρησκευτικότητας από την Κίνα (μια χώρα που παραδοσιακά λεγόταν «χώρα του θεϊκού».) Μέχρι και σήμερα Ρωμαιοκαθολικοί, Προτεστάντες και Θιβετιανοί Βουδιστές, δεν μπορούν να ασκήσουν ελεύθερα την πίστη τους στην Κίνα και βρίσκονται υπό συνεχή κίνδυνο κράτησης και βασανισμού. Από το 1999, το Φάλουν Γκονγκ έγινε φυσικός στόχος καθώς ήταν η μεγαλύτερη -και ταχύτερα αναπτυσσόμενη- πνευματική ομάδα στην Κίνα, με 100 εκατομμύρια ασκούμενους πανεθνικά, σύμφωνα με αναφορές της κινεζικής κυβέρνησης εκείνον τον καιρό.

Το Ευρωπαϊκό Κοινοβούλιο, το 2013, με ψήφισμά του, καταδικάζει αυτήν την πρακτική αφαίρεσης οργάνων από ανθρώπους που κάνουν Φάλουν Γκονγκ και από οποιονδήποτε άλλον στην Κίνα, και καλεί για τον άμεσο σταματημό της και την άμεση απελευθέρωση των ανθρώπων που κάνουν Φάλουν Γκονγκ στην Κίνα και είναι φυλακισμένοι για αυτόν τον λόγο.

Επιπτώσεις 
Η ηγεσία στην Κίνα έχει αλλάξει το 2003, και ο πρωθυπουργός της Κίνας από το 2003 έως το 2013, Γουέν Τζιαμπάο, σύμφωνα με πηγές από το Πεκίνο, έχει πολλές φορές διατυπώσει σε πολιτικά συνέδρια, ότι το όνομα του Φάλουν Γκονγκ θα πρέπει να αποκατασταθεί και τα θύματα της δίωξης να αποζημιωθούν. Η ηγεσία άλλαξε ξανά το 2013, και ο σημερινός πρόεδρος του ΚΚΚ, Σι Τζινπίνγκ, επίσης ανήκει στην αντίπαλη πολιτική φατρία από αυτήν που συντηρεί τη δίωξη. Ο Σι Τζινπίνγκ έχει χαιρετήσει ασκούμενους του Φάλουν Γκονγκ που είχαν πανό που καλούσαν για την εκδίκαση του Τζιανγκ Τζεμίν, δηλαδή για τον σταματημό της δίωξης. Όμως η πολιτική φατρία εντός του ΚΚΚ που άρχισε και συντηρεί τη δίωξη, γνωρίζει ότι αν η δίωξη σταματήσει θα αποδοθούν κατηγορίες για εγκλήματα κατά της ανθρωπότητας227.506.364 Κινέζοι έχουν παραιτηθεί από μέλη του ΚΚΚ και των συγγενικών του οργανώσεων.

Δικτυακός τόπος ενημέρωσης
Ο επίσημος δικτυακός τόπος με νέα για την κατάσταση της δίωξης στην Κίνα, και πολλές άλλες πληροφορίες: http://www.faluninfo.net/

Αναφορές

Εξωτερικοί σύνδεσμοι 

 el.falundafa.org
 faluninfo.net Κέντρο Πληροφοριών για το Φάλουν Ντάφα
 minghui.org

Θρησκεία στην Κίνα
Παραβιάσεις των ανθρωπίνων δικαιωμάτων
Νέα θρησκευτικά κινήματα
Ανθρώπινα δικαιώματα στην Κίνα